LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2020.gada \_\_\_. martā

.§

**Informatīvais ziņojums**

**“Par Vienotas digitālās vārtejas Regulas prasību ieviešanu”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Pieņemt zināšanai, ka ar Vides aizsardzības un reģionālās attīstības ministrijas (turpmāk – VARAM) 2019.gada 28.oktobra rīkojumu Nr. 1-2/132 “Par Vienotās digitālās vārtejas starpinstitūciju vadības komitejas izveidi” ir izveidota Eiropas Parlamenta un Padomes 2018. gada 2. oktobra Regulas (ES) 2018/1724, *ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012* (turpmāk – Regula 2018/1724) starpinstitūciju vadības komiteja (turpmāk – Komiteja).
3. Atbildīgajām iestādēm, kas ir valsts pārvaldes pakalpojumu sniedzēji un nodrošina pakalpojumus un  procedūras, kas saskaņā ar  Regulas 2018/1724 prasībām jādigitalizē un jāpielāgo pārrobežu lietotājiem, nodrošināt informatīvā ziņojuma 6. punktā minētā rīcības plāna īstenošanu noteiktajos termiņos.
4. Visām ministrijām atbilstoši kompetencei līdz 2022. gada 30. oktobrim izvērtēt normatīvo regulējumu saistībā ar Regulas 2018/1724 prasību ieviešanu un noteiktā kārtībā iesniegt Ministru kabinetā grozījumus normatīvajos aktos.
5. Nodrošinot pakalpojumu pārrobežu pieejamību atbilstoši Regulai 2018/1724, iestādēm nepieciešamības gadījumā vienkāršot pakalpojumu sniegšanas procedūras.
6. VARAM, sākot ar 2021. gadu līdz 2024. gadam, vienu reizi gadā līdz 31. aprīlim izstrādāt un iesniegt noteiktā kārtībā informatīvu ziņojumu par progresu Regulas 2018/1724 prasību ieviešanā iepriekšējajā gadā. 2024. gadā kārtējā informatīvajā ziņojumā VARAM papildus izvērtēt šajā punktā minētā ikgadējā informatīvā ziņojuma Ministru kabinetā iesniegšanas nepieciešamību.
7. VARAM līdz 2020. gada 30. jūnijam informēt pašvaldības par uzdevumiem, kas izriet no ar  Regulas 2018/1724 prasībām.
8. VARAM līdz 2023. gada 12. decembrim veikt informācijas apkopošanu par sadarbību ar citas Eiropas Savienības dalībvalstu pārvaldes iestādēm, pašvaldībām vai Eiropas Komisiju, saistībā ar pārrobežu procedūru izstrādi un pilotēšanu Regulas 2018/1724 ieviešanas kontekstā.

Ministru prezidents A.K.Kariņš

Valsts kancelejas direktors Jānis Citskovskis